text: [{"text_idx": "#000004", "text": "UN gabaasa guyyaa har\u2019aa baase kana irratti, lakkoofsi lammiilee Afgaanistaan sababa caamaatiin qe\u2019ee isaanii gad lakkisaanii baqatanii, baay\u2019ina lammiilee biyyattii bara kana sababa walitti bu\u2019iinsaatiin qe\u2019ee irraa buqqifamanii 57,000\u2019n kan caalu tahuu ibse. Dabalataanis ummanni miiliyoona lama tahuu hanqina nyaataa fi bishaaniitiin rakkina hamaa keessa kan jiru tahuu gabaasni UN ni addeessa."}, {"text_idx": "#000005", "text": "Jireenyi lammiilee Afgaanistaan miiliyoona 20 tahanii qonna irratti kan hundaaye. Akka gabaasa kanaatti qotee bulaan biyyattii harki caalu bara darbe sababa caamaatiin oomishini guututti kan irraa bade akka tahee fi horiin 40% ol ammoo kan irraa dhumate tahuu mul\u2019isa."}, {"text_idx": "#000006", "text": "Gama biraatiin ammoo sababa walitti bu\u2019iinsaatiin guutuu biyyattii keessatti lammiileen heddu qe\u2019ee isaanii irraa buqqifamanii kaampiilee keessa qubatanii kan jiran yoo tahu, lakkoofsi lammiilee Afgaanistaan lola mootummaa fi gareewwan hidhattootaa jiddutti geggeefamaa jiruun bara kana qe\u2019ee isaanii irraa baqatanii 218,000 akka tahe gabaasni kun ni mul\u2019isa."}]